Glinica (hemija)
Glinica je dehidratisani aluminij-oksid (Al2O3) koji se dobija prečišćavanjem boksita pri proizvodnji aluminija (Bayerov proces). Aluminij-oksid se iz boksita odvaja rastvaranjem u natrij-hidroksidu, pri čemu se ostale komponente (silicijevi, željezni i titanijevi oksidi) ne rastvaraju i ostaju kao crveni mulj. Zagrijavanjem dolazi do dehidratacije nastalog aluminij-hidroksida i nastajanja čistog aluminij-oksida. Koristi se kao izolator u visokim pećima, zbog otpornosti na visoku temperaturu.